Vyf vas vir besit van renosterhoringDie polisie van Noordwes het Donderdag vyf verdagtes in hegtenis geneem vir die onwettige besit van ŉ renosterhoring. Volgens brigadier Thulani Ngubane, ŉ polisiewoordvoerder, het polisiebeamptes van Delareyville inligting ontvang dat verdagtes in ŉ blou Toyota Corolla op die Madibogo-pad onderweg is na die dorp en dat hulle in besit van ŉ renosterhoring is. “Die polisie het spoedig reageer en die voertuig, met vyf verdagtes in, ingewag. Die voertuig is deursoek en daar is op ŉ horing wat 4,85kg weeg beslag gelê,” het Ngubane gesê. Al vyf verdagtes is in hegtenis geneem en moet Maandag in die Delareyville-landdroshof verskyn. Twee van die verdagtes is vroue.